Riaditeľ Lamborghini Stephan Winkelmann dostal v rámci prémiových značiek skupiny Volkswagen novú rolu. Z najvyššieho kresla v talianskej továrni na superšporty sa presunie do quattro GmbH, čo je dcérska spoločnosť Audi AG zodpovedná za výrobu športových modelov R a RS.
Päťdesiatjedenročný manažér, ktorý má síce nemecký pôvod, ale v Taliansku vyrastal aj študoval, riadil Lamborghini od januára 2005. Býva mu pripisovaná zásluha za to, že dokázal skĺbiť charakter, temperament a štýl značky Lamborghini s technickými a organizačnými požiadavkami Audi, pod ktoré talianska značka v štruktúre skupiny Volkswagen spadá.
Vo funkcii teda vydržal šestnásť rokov. V quattro GmbH nahradí Heinza Hollerwegera, ktorý v šesťdesiatich dvoch rokoch odchádza do penzie.